יניב פולישוק

**יניב (פולי) פולישוק** (נולד ב-27 ביוני 1969) הוא שחקן, כוכב ילדים, תסריטאי וקומיקאי ישראלי. הוא ידוע בעיקר בשל גילום דמותו של גרי מנדלבאום ב"הפיג'מות" וב"מנדלבאום בלש פרטי" וכאחד מיוצריה ושחקניה של "סברי מרנן".

## ביוגרפיה
פולישוק נולד בפתח תקווה ולמד בתיכון ברנר פתח תקווה. לאחר שירותו הצבאי עבד כצלם חתונות ולמד משחק בבית צבי.

בשנת 1995 התארח בסדרה "פרפר נחמד".

בשנת 1996 השתתף פולישוק במופע הילדים "הממלכה הקסומה של הוגו".

בשנת 1998 שיחק בהצגת הילדים "אלאדין ומנורת הקסמים".

בתיאטרון בית ליסין שיחק בין השנים 1996-2004 בהצגות: "כחול בוער", "פופקורן", "התאומים מונציה", "כולם היו בני", "על עכברים ואנשים", "הזוג המוזר", "רק אתמול נולדה". בתיאטרון הספריה שיחק בהצגות "הנרי הרביעי", "ז'יז'י", "הלוויה חורפית", "נ.ב החתול שלך מת". בתיאטרון מקסים שיחק בהצגה "משתגעים מאהבה" ב-1998. ובתיאטרון באר שבע שיחק ב-2002 בהצגה "כשאת אומרת לא".

בתחילת שנות האלפיים השתתף פעמיים כאורח בסדרה שמש.

ב-2002 שיחק בסדרת הטלוויזיה "שחר" בתפקיד המורה לספורט שרון שניידר. בשנת 2004 שיחק תפקיד אורח (לכמה פרקים) בסדרה "השיר שלנו" בתור יותם קימלמן, החוקר הפרטי שגבעון שכר.

משנת 2003 עד שנת 2015 השתתף פולישוק בסדרה "הפיג'מות" וגילם את דמותו של גרי מנדלבאום - בעל מסעדה כושלת בשם "המבורגרי". בשנת 2009 החל לגלם את הדמות, והפעם כדמות הראשית, בסדרת הבת "מנדלבאום בלש פרטי". כן המשיך בגילום הדמות גם בסדרות הבת הנוספות של "הפיג'מות": "הפיג'מות בקפה קר סול" ו"הפיג׳מות במופע של דובל'ה".

בשנת 2005 השתתף פולישוק בפסטיגל "גיבורי על" בתפקיד מנהל בית הספר.

בשנים 2005–2007 שיחק בסדרה "השמיניה" בתפקיד עו"ד יקותיאל חלבי.

בשנת 2007 שיחק פולישוק בתפקיד קבוע בסדרת המדע בדיוני "הנפילים" בתפקיד אסף חן, סגן קצין האבטחה.

בשנת 2010 שיחק בתוכנית "מה בכריש?" בתפקיד טוסיה, כרוז האונייה והעבד של גבי, הקפטנית של האונייה (בגילומה של יעל עמית).

בשנת 2011 יצר וכתב יחד עם רובי דואניאס את הסדרה "סברי מרנן" ששודרה בקשת 12, ולמשך כל עונותיה גילם בה את איתמר רוזן. באותה שנה השתתף בתוכניות "הפרויקט הירוק" של HOT, התארח בתוכנית "סבבבנט", ובתוכנית "המקום האמיתי" בערוץ הילדים. בנוסף שיחק בהפקת החנוכה "שובו של הג'יני" את הסולטאן לצד קובי פרג' ואגם רודברג.

בשנת 2013 יצר וכתב יחד עם רובי דואניאס וימית סול את הסדרה "משפחה שולטת", שעלתה בשנת 2014, ואף התארח בה בעונה הרביעית.

בשנת 2016 השתתף בספיישל הטלוויזיוני "התכנית" בערוץ הראשון.

בשנת 2021 החל לשחק במחזמר "התחנה" בתיאטרון חיפה.

בשנת 2022 החל לשחק בהצגה "משוגע עליה" בתיאטרון הבימה ובקומדיה "אני פה בגלל אשתי" בתיאטרון העברי. במהשך שיחק בהצגות נוספות בתיאטרון ביניהם: "הנהג של מיס דייזי", "הכל נשאר במשפחה" (לצד טוביה צפיר וסנדרה שדה), "קרובים קרובים - הדור הבא" (לצד תיקי דיין ונתי קלוגר).

בשנת 2025 החל להופיע בתפקיד הראשי בהצגה "שעה של שקט". כמו כן הופיע ב-2025 בתפקיד אורח בעונה השלישית של הסדרה "האחיין שלי בנץ" כשלומקה, ראש עיריית נס ציונה. באותה שנה שיחק גם בעונה השנייה של הסדרה "מלון הוטל" בתור סטפן, הקונסיירז החדש של המלון. בנוסף התארח בפרק של "המרדף" כחלק מספיישל מלון הוטל.

## חיים אישיים
פולישוק רווק, אל־הורי ומתגורר בתל אביב. דודתו היא חברת הכנסת לשעבר מלי פולישוק-בלוך.

## קישורים חיצוניים

* 
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:בדרנים ישראלים
קטגוריה:קומיקאים יהודים ישראלים
קטגוריה:הפיג'מות
קטגוריה:בוגרי בית צבי
קטגוריה:משתתפי הפסטיגל
קטגוריה:בוגרי תיכון ברנר
קטגוריה:סברי מרנן: שחקנים
קטגוריה:פתח תקווה: אישים
קטגוריה:אל-הוריים ישראלים
קטגוריה:כוכבי ילדים
קטגוריה:ישראלים שנולדו ב-1969